# Callum Turner

Callum Robilliard Turner (Londres, 15 de febrer de 1990) és un actor i model anglès, conegut pels seus papers de Theseus Scamander a Bèsties fantàstiques: Els crims de Grindelwald, Bill Rohan a Reina i pàtria, Eli a la sèrie d'E4 Glue i Shaun Emery a la sèrie de la BBC One The Capture. Aquest últim paper li va valdre una nominació al BAFTA al millor actor.

## Biografia

Va néixer a Hammersmith (Londres) i es va criar a Chelsea (Londres). El seu segon nom ve d'un amic de la seva mare, el poeta David Robilliard.
Va començar la seva carrera com a model el 2010 amb companyies com ara Next i Reebok i el seu primer paper com a actor va ser en un curtmetratge estudiantil, Think of England per la Universitat d'Hertfordshire. El 2011 va fer de Tony a Zero, dirigit per David Barrouk i l'any següent va actuar amb Ben-Ryan Davies a Human Beings, un curtmetratge dirigit per Jonathan Entwistle. El 2012 va aparèixer al vídeo Time to Dance del grup francès The Shoes amb Jake Gyllenhaal. Aquell mateix any va aparèixer a la sèrie d'ITV Leaving, amb Helen McCrory, i el desembre a una altra sèrie d'ITV, The Town, amb Andrew Scott i Martin Clunes, interpretant Ashley, un adolescent problemàtic.
A principis de 2013 va interpretar Calvino a la sèrie de ficció històrica de Showtime The Borgias. També va aparèixer a Alleycats com a Eze, dirigida per Ian Bonhôte, i va tenir un petit paper a la segona temporada de Ripper Street de la BBC One com a Phillip.
El juny de 2012 va unir-se al repartiment de Reina i pàtria, pel·lícula dirigida per John Boorman i estrenada el 2014. El 2014 també va aparèixer a la sèrie Glue d'E4 com a Eli, un viatger gitano el germà del qual és assassinat.
Va fer d'Alistair a la pel·lícula de terror Victor Frankenstein (2015), de Paul McGuigan. El 2016 va interpretar Danny a Tramps, que es va estrenar al Festival Internacional de Cinema de Toronto. Va tenir el paper protagonista a la minisèrie de la BBC One The Capture (2019), fent de Shaun Emery.
El 2020 va interpretar Frank Churchill a la comèdia dramàtica d'època Emma.

## Vida personal

És seguidor del Chelsea Football Club. El setembre de 2019 va iniciar una relació amb l'actriu anglesa Vanessa Kirby, que es va acabar el febrer de 2020.

## Filmografia
### Televisió

| Any | Títol | Paper |
| 2012 | Leaving | Aaron |
| 2012 | The Town | Ashley |
| 2013 | The Borgias | Calvino |
| 2013 | Ripper Street | Phillip |
| 2014 | Glue | Eli |
| 2016 | War & Peace | Príncep Anatole Kuragin |
| 2019 | The Capture | Shaun Emery |

### Pel·lícules

| Any | Títol | Paper | Notes |
| 2010 | Think of England | Noi | Curtmetratge |
| 2011 | Zero | Tony | Curtmetratge |
| 2012 | Human Beings | Scott | Curtmetratge |
| 2013 | Alleycats | Eze | Curtmetratge |
| 2014 | Reina i pàtria | Bill Rohan | |
| 2015 | Green Room | Tiger | |
| 2015 | Victor Frankenstein | Alistair | |
| 2016 | Tramps | Danny | |
| 2016 | Assassin's Creed | Nathan | |
| 2017 | Writer's Room | Callum | |
| 2017 | Mobile Homes | Evan | |
| 2017 | The Only Living Boy in New York | Thomas | |
| 2018 | Bèsties fantàstiques: Els crims de Grindelwald | Theseus Scamander | |
| 2020 | Emma | Frank Churchill | |
| 2020 | Der göttliche Andere | Gregory | |
| 2021 | The Last Letter from Your Lover | Anthony O’Hare | Postproducció |
| 2022 | Bèsties fantàstiques: Els secrets de Dumbledore | Theseus Scamander |

### Teatre

| Any | Títol | Paper | Notes |
| 2011 | The Colour of Home | Charlie | The Cockpit Theatre |
| 2013 | Hard Feelings | Tone | The Finborough |

## Referències

* ↑ «Callum Turner». Internet Movie Database.
* ↑ Morgan Jeffery. «Waterloo Road, Rizzle Kicks stars for new E4 drama Glue». Digital Spy, 02-04-2014. Arxivat de l'original el 6 d’octubre 2014. [Consulta: 14 setembre 2020].
* ↑ Halligans, Fionnuala. «Callum Turner, UK Stars of Tomorrow 2014», 05-06-2014. [Consulta: 17 novembre 2017].
* ↑ «Callum Turner stars in BBC One TV Series The Capture 2019».
* ↑ «BAFTA TV 2020: Nominations for the Virgin Media British Academy Television Awards and British Academy TV Craft Awards», 04-06-2020. [Consulta: 18 juny 2020].
* ↑ «Interview with Callum Turner for Glue». Channel 4, 03-09-2014 [Consulta: 4 octubre 2014].
* ↑ https://www.twitter.com/CallumRTurner/status/461138201445683200
* ↑ «Think Of England» (en anglès).
* ↑ «Zero (2011)». Internet Movie Database.
* ↑ «The Shoes - Time to Dance (Official Video)», 12-03-2012.
* ↑ Morgan Jeffery. «'Harry Potter' star Helen McCrory joins ITV's 'Leaving'». Digital Spy, 19-03-2012. Arxivat de l'original el 20 de març 2012. [Consulta: 14 setembre 2020].
* ↑ «Curtis Brown».
* ↑ «Archived copy». Arxivat de l'original el 6 d'octubre 2014.
* ↑ «Cast announced for E4's original new drama series, Glue», 02-04-2014. [Consulta: 17 novembre 2017].
* ↑ «Q&A with Callum Turner». macsmagazine, 10-2012 [Consulta: 4 octubre 2014]. Arxivat 6 October 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-10-06. [Consulta: 14 setembre 2020].
* ↑ «Callum Turner, your TV heart-throb for the autumn».